Nafarroako Parlamentuko Mahaiak, 2019ko azaroaren 18an egindako bilkuran, Eledunen Ba­­tzarrari en­­tzun ondoren, erabaki hau hartu zuen, besteak beste:

**1.** Izapide­­tzeko onar­­tzea Javier García Jiménez jaunak aurkezturiko mozioa, zeinaren bidez Nafarroako Gobernua premia­tzen baita bul­tzada eman diezaion Soria-Tutera A-15 autobiaren eraiki­tzeari.

**2.** Nafarroako Parlamentuko Aldizkari Ofizialean argitara dadin agin­­tzea.

**3.** Mozioa Osoko Bilkuran izapide­­tzea, eta zuzenketak aurkezteko epea buka­­tzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko azaroaren 18an

Lehendakaria: Unai Hualde Iglesias

MOZIOAREN TESTUA

Navarra Suma talde parlamentarioari atxikitako foru parlamentari Javier García Jiménez jaunak, Legebil­tzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaida­tzeko, Soria-Tutera A-15 autobiaren eraiki­tzeari bul­tzada emateko.

Soria eta Tutera lotuko dituen Soria-Tutera A-15 autobia, aurrerabidea egin ordez, ahaztuta dauka Espainiako Gobernuak. Sustapen Ministerioari ez omen zaio interesa­tzen gabezia hori –iparraldea eta erdialdea komunikatuta ez egotea– konpon­tzea, eta, aurrerabidea egin ordez, denbora geldo doa azpiegitura horri –Nafarroatik Madrilera joateko bide naturalari– dagokionez.

Gurelur-ek salatu duenez, obra egiteko 2007an egindako ingurumen-inpaktuaren azterketak, bai eta proiektu osoak ere, badituzte gabeziak nahiz irizpide eta zehaztasun faltak; halatan, proiektu hori –lehendik Gobernuaren interes falta paira­tzen zuena– nahasmendu hu­tsa da, inork ere ez baitaki ezer, nahiz eta, berez duen dimen­tsiogatik, lehentasuna izan beharko lukeen Ministerioaren ekin­tzen artean.

Ágreda eta Tutera nondik eta nola konektatu zehaztu beharko liratekeen zehazteko ingurumen-irizpiderik ezari gehi­tzen zio Espainiako Gobernuaren geldotasuna eta interes falta erabatekoa; hortaz, Sustapen Ministerioak ahaztu egiten du azpiegitura, ez baitu apusturik egiten ez azpiegitura egiteko, ez azpiegitura finan­tza­tzeko, ez Soria Zaragozarekin –Agredan, Tarazonan eta Borjan barrena– konekta­tzeko ere balio beharko lukeen bide horren alde egiteko ere.

Beharrezkoa da ezen, behingoz, ibilbide egokiena hauta dezan eta mahai gainean behin betiko ibilbide bat jar dezan, ekonomiaren, praktikaren eta ingurumenaren aldetiko sendotasunarekin.

Auzi honek eragin nabarmena dauka Nafarroan. Errepide hori lehentasunezko azpiegitura bat da Nafarroako Erriberako herriendako, eta neurri handi batean baldin­tzatuko du horien etorkizuna. Iruñerrian ere badu eragina. Gure erkidegoak Espainiako hiriburuarekin duen per­tsona- nahiz salgai-trafikoaren araberako bide-alternatiba bat behar dute Nafarroako enpresek eta bidaiariek.

Gaur arte egindako urra­ts bakarrak egin dira PPk eta UPNk 20 milioi inberti­tzeko akordioa lortu izanari esker, Agredatik Matalebrerasera bitarteko tartea eraiki­tzeko Estatuaren 2018ko Aurrekontu Orokorren kargura.

Orain jakin behar duguna da ea Gobernuak aurrera eginen duen ala azkenaldian izan duen jarrera arduragabea izaten jarraituko duen gure Foru Komunitatea Madrilekin komunika­tzeko oinarrizkoa den azpiegitura horri dagokionez.

Horregatik guztiagatik, honako erabaki proposamen hau aurkezten dugu:

Nafarroako Parlamentuak Nafarroako Gobernua premia­tzen du:

1. Azpiegitura hori interes orokorrekoa dela deklara dezan eta ahalegin guztia jar dezan proiektua gara­tzeko.

2. Espainiako Gobernuari exigi diezaion Estatuaren 2018ko Aurrekontu Orokorretan A-15ean Soria-Tutera bitarteko tartean inberti­tzera bideratutako aurrekontu-partida bete dezan.

3. Azpiegituraren etorkizuna berma­tzea ahalbidetuko duten inber­tsioak garatuko direla berma dezan.

4. Nafarroa eta Madrilen arteko errepide bidezko komunikazioen oinarrizko arda­tza den aldetik, autobia hori eraiki­tzearen aldeko erreibindikazioan eginkizun aktiboagoa izan dezan.

5. Foru administrazioaren eta administrazio zentralaren arteko hi­tzarmen bat sina­tzea susta dezan, obra hori buka­tze aldera bi gobernuen arteko konpromiso bat zehaztea eta horri sendotasuna ematea ahalbidetuko duena.

Iruñean, 2019ko azaroaren 13an

Foru parlamentaria: Javier García Jiménez